**NÁRODNÁ RADA SLOVENSKEJ REPUBLIKY**

**VIII. volebné obdobie**

**––––––––––––––––––––––––––––––––––––––––––––––––––––––––––––––––––––––––**

*Návrh*

**ZÁKON**

z .... 2022,

**o dani z osobitnej stavby a o zmene a doplnení niektorých zákonov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

**§ 1**

**Predmet úpravy**

Tento zákon upravuje daň z osobitnej stavby (ďalej len „daň“).

**§ 2**

**Predmet dane**

Predmetom dane je osobitná stavba na území Slovenskej republiky.

**§ 3**

**Základné ustanovenia**

Na účely tohto zákona je

a) osobitnou stavbou plynovod,

b) plynovodom sieť plynovodov, ktoré slúžia na prepravu plynu na území Slovenskej republiky, okrem siete plynovodov, ktoré slúžia primárne na distribúciu plynu na časti územia Slovenskej republiky,

c) prevádzkovateľom osobitnej stavby plynárenský podnik oprávnený na prepravu plynu na území Slovenskej republiky.

**§ 4**

**Daňovník**

Daňovníkom je prevádzkovateľ osobitnej stavby.

**§ 5**

**Základ dane**

Základom dane je celková dĺžka osobitnej stavby v kilometroch.

**§ 6**

**Sadzba dane**

Sadzba dane je 13 350 eur za každý aj začatý kilometer osobitnej stavby.

**§ 7**

**Zdaňovacie obdobie**

Zdaňovacím obdobím je kalendárny mesiac.

**§ 8**

**Oznamovacia povinnosť, vyrubenie dane a splatnosť dane**

(1) Daňová povinnosť vzniká prvým dňom zdaňovacieho obdobia.

(2) Daňovník je povinný do 25 dňa toho zdaňovacieho obdobia, v ktorom mu vznikla daňová povinnosť, oznámiť správcovi dane podľa stavu ku dňu vzniku daňovej povinnosti tieto údaje:

a) obchodné meno alebo názov daňovníka, sídlo, daňové identifikačné číslo,

b) zdaňovacie obdobie,

c) základ dane a sadzbu dane,

d) výpočet dane,

e) sumu vypočítanej dane.

(3) Daň sa považuje za vyrubenú podaním oznámenia podľa odseku 2.

(4) Daňovník je v lehote na podanie oznámenia podľa odseku 2 povinný uhradiť daň.

(5) Oznámenie podľa odseku 2 sa považuje za daňové priznanie podľa daňového poriadku.

**§ 9**

**Výpočet dane**

Daň sa vypočíta ako súčin sadzby dane a základu dane. Daň sa zaokrúhľuje na celé eurá nadol.

**§ 10**

**Správa dane**

(1) Správu dane vykonáva Úrad pre vybrané hospodárske subjekty.

(2) Na správu dane sa uplatnia ustanovenia daňového poriadku, ak tento zákon neustanovuje inak.

**Čl. II**

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., uznesenia Ústavného súdu Slovenskej republiky č. 188/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 335/2017 Z. z., zákona č. 344/2017 Z. z., zákona č. 57/2018 Z. z., zákona č. 63/2018 Z. z., zákona č. 112/2018 Z. z., zákona č. 209/2018 Z. z., zákona č. 213/2018 Z. z., zákona 317/2018 Z. z., zákona č. 347/2018 Z. z., zákona č. 368/2018 Z. z., zákona č. 385/2018 Z. z., zákona č. 4/2019 Z. z., zákona č. 10/2019 Z. z., zákona č. 54/2019 Z. z., zákona č. 88/2019 Z. z., zákona č. 155/2019 Z. z., zákona č. 221/2019 Z. z., zákona č. 223/2019 Z. z., zákona č. 228/2019 Z. z., zákona č. 233/2019 Z. z., zákona č. 301/2019 Z. z., zákona č. 315/2019 Z. z., zákona č. 316/2019 Z. z., zákona č. 319/2019 Z. z., zákona č. 390/2019 Z. z., zákona č. 393/2019 Z. z., zákona č. 462/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 416/2020 Z. z., zákona č. 420/2020 Z. z., zákona č. 421/2020 Z. z., zákona č. 76/2021 Z. z., zákona č. 215/2021 Z. z., zákona č. 257/2021 Z. z., zákona č. 310/2021 Z. z., zákona č. 408/2021 Z. z. a zákona č. 416/2021 Z. z. sa dopĺňa takto:

V § 19 ods. 3 písmeno j) sa na konci pripájajú tieto slová: „ a daň z osobitnej stavby90ab)“.

Poznámka pod čiarou k odkazu 90ab znie:

„90ab) Zákon č. ..../2022 Z. z. o dani z osobitnej stavby a o zmene a doplnení niektorých zákonov.“.

**Čl. III**

Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení zákona č. 331/2011 Z. z., zákona č. 332/2011 Z. z., zákona č. 384/2011 Z. z., zákona č. 546/2011 Z. z., zákona č. 69/2012 Z. z., zákona č. 91/2012 Z. z., zákona č. 235/2012 Z. z., zákona č. 246/2012 Z. z., zákona č. 440/2012 Z. z., zákona č. 218/2013 Z. z., zákona č. 435/2013 Z. z., zákona č. 213/2014 Z. z., zákona č. 218/2014 Z. z., zákona č. 333/2014 Z. z., zákona č. 361/2014 Z. z., zákona č. 130/2015 Z. z., zákona č. 176/2015 Z. z., zákona č. 252/2015 Z. z., zákona č. 269/2015 Z. z., zákona č. 393/2015 Z. z., zákona č. 447/2015 Z. z., zákona č. 125/2016 Z. z., zákona č. 298/2016 Z. z., zákona č. 339/2016 Z. z., zákona č. 267/2017 Z. z., zákona č. 344/2017 Z. z., zákona č. 177/2018 Z. z., zákona č. 213/2018 Z. z., zákona č. 368/2018 Z. z., zákona č. 35/2019 Z. z., zákona č. 221/2019 Z. z., zákona č. 369/2019 Z. z., zákona č. 390/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 312/2020 Z. z., zákona č. 390/2020 Z. z., zákona č. 416/2020 Z. z., zákona č. 421/2020 Z. z., zákona č. 45/2021 Z. z., zákona č. 395/2021, zákona č. 408/2021 Z. z. a zákona č. ..../2022 Z. z. sa dopĺňa takto:

V poznámke pod čiarou k odkazu 1 sa na konci pripája táto citácia: „Zákon č. .../2022 Z. z. o dani z osobitnej stavby a o zmene a doplnení niektorých zákonov.“.

**Čl. IV**

Zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení zákona č. 397/2011 Z. z., zákona č. 547/2011 Z. z., zákona č. 340/2012 Z. z., zákona č. 177/2018 Z. z. a zákona 264/2022 Z. z. sa mení a dopĺňa takto:

1. V § 20 ods. 1 písmeno a) znie:

„a) nárokovateľný príspevok zo štátneho rozpočtu poskytnutý podľa zákona o štátnom rozpočte na príslušný rozpočtový rok (ďalej len „nárokovateľný príspevok“) určený na finančné zabezpečenie služby verejnosti v oblasti rozhlasového vysielania a televízneho vysielania poskytovaných Rozhlasom a televíziou Slovenska v sume podľa § 20a ods. 2,“.

Poznámka pod čiarou k odkazu 49 sa vypúšťa.

2. Za § 20 sa vkladá § 20a, ktorý vrátane nadpisu znie:

„**§ 20a**

**Nárokovateľný príspevok**

(1) Nárokovateľný príspevok je Rozhlas a televízia Slovenska oprávnená použiť len na úhradu nákladov na zabezpečenie služby verejnosti v oblasti rozhlasového a televízneho vysielania.

(2) Nárokovateľný príspevok na príslušný rozpočtový rok sa poskytuje v sume nárokovateľného príspevku na predchádzajúci rozpočtový rok upravený o priemernú mieru inflácie zistenú Štatistickým úradom Slovenskej republiky a meranú indexom spotrebiteľských cien, ktorá bola dosiahnutá v období od 1. júla roku, ktorý dva roky predchádza príslušnému rozpočtovému roku a ktoré sa končí 30. júnom roku, ktorý bezprostredne predchádza príslušnému rozpočtovému roku. Nárokovateľný príspevok podľa prvej vety sa poskytuje v celej sume bezhotovostne na účet Rozhlasu a televízie Slovenska do 31. januára príslušného rozpočtového roka.“.

3. Za § 27a sa vkladá § 27b, ktorý vrátane nadpisu znie:

„**§ 27b**

**Prechodné ustanovenie k úpravám účinným od 1. januára 2023**

(1) Výber a vymáhanie úhrady za služby verejnosti poskytované Rozhlasom a televíziou Slovenska v oblasti rozhlasového vysielania a televízneho vysielania (ďalej len „úhrada“), ktorú bol platiteľ úhrady podľa zákona č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov v znení účinnom k 31. decembru 2022 povinný zaplatiť do 31. decembra 2022, ako aj vymáhanie iných pohľadávok, ktoré vznikli na základe nezaplatenia tejto úhrady, vykonáva od 1. januára 2023 Rozhlas a televízia Slovenska podľa zákona č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení účinnom do 31. decembra 2022; takto vybraté a vymožené úhrady za služby verejnosti, ako aj vymožené iné pohľadávky sú príjmom Rozhlasu a televízie Slovenska.

(2) Suma nárokovateľného príspevku na rozpočtový rok 2023 je 81 640 000 eur. Nárokovateľný príspevok sa o mieru inflácie podľa § 21 ods. 2 upravuje prvýkrát v roku 2024.“.

4. § 28 sa dopĺňa tretím bodom, ktorý znie:

„3. čl. I zákona č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení zákona č. 373/2013 Z. z., zákona č. 125/2016 Z. z., zákona č. 221/2019 Z. z., zákona č. 314/2019 Z. z. a zákona č. 126/2021 Z. z.“.

**Čl. V**

Tento zákon nadobúda účinnosť 1. januára 2023.